РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/45-14

9. јун 2014. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 9. МАЈА 2014. ГОДИНЕ

Седница је почела у 12,35 часова.

Седницом је председавао најстарији присутан члан Одбора Петар Шкундрић, а после избора председника Одбора Александра Томић, председник Одбора.

Поред председавајућих, седници су присуствовали чланови Одбора: Зоран Пралица, Драгољуб Зиндовић, Драгомир Карић, Владан Милошевић, Радмило Костић, Јелена Мијатовић, Александар Јовичић, Оливера Пауљескић, Новица Тончев, Драган Шутановац, Иван Карић, Младен Грујић и Ђорђе Стојшић.

Седници су присуствовали заменици чланова Одбора: Душан Ступар (заменик члана Одбора Зорана Пралице), Дејан Ковачевић (заменик члана Одбора Драгомира Карића), Никола Јоловић (заменик члана Одбора Александра Јовичића), Синиша Максимовић (заменик члана Одбора Петра Шкундрића), Горан Ћирић (заменик члана Одбора Драгана Шутановца), Благоје Брадић (заменик члана Одбора Ивана Карића) и Нада Лазић (заменик члана Одбора Ђорђа Стојшића).

Седници нису присуствовали Владимир Маринковић и Енис Имамовић, чланови Одбора.

Председавајући је констатовао да је у складу са чланом 25. став 3. Пословника Народне скупштине утврђен следећи

Д н е в н и р е д

1. Избор председника Одбора;

2. Избор заменика председника Одбора.

Прва тачка дневног реда - **Избор председника Одбора**

На предлог Зорана Пралице, Одбор је већином гласова (12 „за“ и један „уздржан“) изабрао Александру Томић за председника Одбора.

Александра Томић се захвалила на избору и преузела председавање седницом Одбора. Информисала је о активностима и начину рада Одбора у претходном сазиву Народне скупштине и обавестила чланове Одбора о сазивању друге и треће седнице Одбора.

Друга тачка дневног реда - **Избор заменика председника Одбора**

На предлог председника Одбора, договорено је да се заменик председника Одбора изабере на некој од наредних седница Одбора.

Седница је закључена у 12,43 часова.

СЕКРЕТАР ПРЕДСЕДНИК

Душан Лазић др Александра Томић